Da 3,8 km lónge und bis za 1,5 km broade Zejer See (dt. ómtlich: Zeller See) bnónnt náuch'm Kuróscht Zej am See, liagg an Pinzgau im Bundeslónd Soizburg, Ésterreich. Er is bis za 68 m diaff und is am Énd voh da létzden Eiszeid, vur ebber 10.000 bis 16.000 Jáu durch a vóh dia Eismassen voh da nerdlichen Glóggnergrubben hervurgruaffane Ausschirffung éntstónna. Dia heidige Flächen vam See, is a Iwerbleibsai voh da urspringlichen Wáusserflächen, dé wáus urspringlich an Norn, bis auf Soifejn oichi greicht háud und im Sian aa'ran Toaé vam Soizachtoi ausgfied háud.